Diari Oficial de la Generalitat Valenciana


Sumari del DOGV 5657, del 11-12-2007 (2007/14131)

DECRET 234/2007, de 7 de desembre, del Consell, pel qual es creen els Premis Raquel Payá, de la Generalitat.
------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2007/12/07/234/dof/vci/html**

### Dades del document

Número de DOGV
:   5657

Data del DOGV
:   11-12-2007

Secció del DOGV
:   I. DISPOSICIONS GENERALS

Número del document
:   2007/14422


Data del document
:   07-12-2007

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * legislació
    * distinció honorífica
    * política social
    * mètode pedagògic

DECRET 234/2007, de 7 de desembre, del Consell, pel qual es creen els Premis Raquel Payá, de la Generalitat. [2007/14763]  
La Conselleria de Justícia i Administracions Públiques és el departament del Consell responsable de les polítiques en matèria de menors infractors, derivades de l'aplicació de la Llei Orgànica 5/2000, de 12 de gener, Reguladora de la Responsabilitat Penal dels Menors, per la qual cosa l'interés del menor i el principi educatiu de resocialització han de primar en totes les seues intervencions.  
El Consell va aprovar, mitjançant el Decret 122/2007, de 27 de juliol, el Reglament Orgànic i Funcional de la conselleria de Justícia i Administracions Públiques, que integra, entre els seus òrgans directius, la Direcció General de Justícia i Menor, a qui correspon, entre altres competències, dirigir, impulsar, coordinar i executar la política en matèria de reeducació i reinserció social de menors infractors, i elaborar, promoure i executar les mesures per a assegurar una atenció integral en benefici del menor.  
Per a contribuir al compliment d'aquest objectiu es creen els Premis Raquel Payá, de la Generalitat, en reconeixement d'aquesta notable pedagoga valenciana que unia, al seu gran amor per València, una constant dedicació a la seua tasca professional d'educadora d'educadors en tots els àmbits de la pedagogia i en especial en l'aplicada a la infància i joventut inadaptades.  
Per tot això, a proposta del conseller de Justícia i Administracions Públiques i amb la deliberació prèvia del Consell, en la reunió del dia 7 de desembre de 2007,  
DECRETE  
Article 1  
Es creen els Premis Raquel Payá, de la Generalitat, per tal de reconéixer i premiar públicament els menors que es troben complint mesures judicials per a la seua reeducació i reinserció social.  
Article 2  
L'objectiu dels Premis Raquel Payá, de la Generalitat, és:  
- Fomentar els valors socials i incrementar les oportunitats de reinserció dels menors.  
- Incentivar l'esforç, constància, creativitat i qualitat de les activitats, tant de caràcter intel·lectual com manipulatives i artístiques.  
- Valorar els comportaments i actituds d'altruisme, generositat, respecte i convivència.   
Article 3  
Les propostes per a la concessió dels premis seran a iniciativa dels directors dels centres de reeducació i reinserció social de menors o dels responsables dels diversos programes d'intervenció, mitjançant informe raonat sobre els mèrits que concorren en els menors proposats.  
Article 4  
Els Premis Raquel Payá, de la Generalitat, tindran una periodicitat anual i s'atorgaran el dia 30 de gener de cada any, amb motiu de la celebració del Dia Mundial de la no-Violència.  
Article 5  
El nombre de premis, que es concediran anualment, serà de tres, sense distinció de rang.  
Article 6  
A les persones guardonades es farà entrega d'un diploma acreditatiu.  
Article 7  
El jurat, que designarà les persones guanyadores entre els/les candidats/ates proposats/des, estarà format per:  
- President/a: el/la conseller/a de Justícia i Administracions Públiques.  
- Vicepresident/a: el/la secretari/a autonòmic/a de Justícia i Menor.  
- Vocals: tres persones de reconegut prestigi, designades pel/per la conseller/a de Justícia i Administracions Públiques, en matèria de reeducació i reinserció social de menors.  
Article 8  
Una vegada seleccionades les persones guanyadores, la decisió del jurat es publicarà en el Diari Oficial de la Comunitat Valenciana.  
Article 9  
Els Premis Raquel Payá, de la Generalitat, s'entregaran en un acte públic.  
DISPOSICIONS FINALS  
Primera  
S'autoritza el/la conseller/a de Justícia i Administracions Públiques per a dictar totes les disposicions que calguen per a l'aplicació d'aquest decret.  
Segona  
El present decret entrarà en vigor el mateix dia que es publique en el Diari Oficial de la Comunitat Valenciana.   
València, 7 de desembre de 2007  
El president de la Generalitat,  
FRANCISCO CAMPS ORTIZ  
El conseller de Justícia i Administracions Públiques,  
FERNANDO DE ROSA TORNER


Còpia Permalink ELI